CELEX: 31978R2580
Language: lt
Date: 1978-10-31 00:00:00
Title: 1978 m. spalio 31 d. Tarybos reglamentas (EEB) Nr. 2580/78, pratęsiantis 1977–1978 alyvų aliejaus prekybos metus, numatantis specialias priemones šiam sektoriui ir iš dalies pakeičiantis Reglamentą (EEB) Nr. 878/77 dėl žemės ūkyje taikytinų keitimo kursų

Svarbus teisinis pranešimas

|

31978R2580

Oficialusis leidinys L 309 , 01/11/1978 p. 0013 - 0014 specialusis leidimas graikų k.: skyrius 03 tomas 23 p. 0028 

		Tarybos reglamentas (EEB) Nr. 2580/781978 m. spalio 31 d.pratęsiantis 1977–1978 alyvų aliejaus prekybos metus, numatantis specialias priemones šiam sektoriui ir iš dalies pakeičiantis Reglamentą (EEB) Nr. 878/77 dėl žemės ūkyje taikytinų keitimo kursųEUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Tarybos reglamentą Nr. 129 dėl apskaitos vienetų vertės ir bendros žemės ūkio politikos tikslams taikytinų valiutos kursų [1], su paskutiniais pakeitimais, padarytais Reglamentu (EEB) Nr. 2543/73 [2] ir ypač į jo 3 straipsnį,atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [3] su paskutiniais pakeitimais, padarytais Reglamentu (EEB) Nr. 1562/78 [4], ir ypač į jo 36 straipsnį,atsižvelgdama į 1966 m. spalio 27 d. Tarybos reglamentą Nr. 162/66/EEB dėl prekybos aliejais ir riebalais tarp Bendrijos ir Graikijos [5], ir ypač į jo 10 straipsnį,atsižvelgdama į Komisijos pasiūlymą,atsižvelgdama į Pinigų komiteto nuomonę,kadangi pagal Reglamento Nr. 136/66/EEB 4 straipsnio 3 dalies nuostatas alyvų aliejaus prekybos metai prasideda kiekvienų metų lapkričio 1 d.; kadangi Reglamentas (EEB) Nr. 1562/78 nuo 1978 m. lapkričio 1 d. kai kuriais požiūriais iš dalies pakeitė bendrą alyvų aliejaus rinkos organizavimą;kadangi neįmanoma laiku priimti visų reikiamų naujos tvarkos įgyvendinimo nuostatų; kadangi todėl 1977–1978 prekybos metai turėtų būti pratęsti tokiam laikotarpiui, kuris yra būtinas šių nuostatų priėmimui, o Reglamento (EEB) Nr. 1562/78 įgyvendinimas turėtų būti atitinkamai atidėtas;kadangi per pratęstą laikotarpį turėtų būti išlaikyta 1978 m. spalio mėn. padėtis;kadangi, laukiant naujosios importo mokesčių tvarkos įgyvendinimo, turėtų būti sudaryta galimybė per pratęstą laikotarpį išlaikyti mokesčių nustatymo sistemą skelbiant viešus konkursus, kaip numatyta Reglamentuose (EEB) Nr. 2843/76 [6] ir (EEB) Nr. 2844/76 [7] su paskutiniais pakeitimais, padarytais Reglamentu (EEB) Nr. 2361/77 [8];kadangi 1977 m. balandžio 26 d. Tarybos reglamento (EEB) Nr. 878/77 2a straipsnyje dėl žemės ūkyje taikytinų valiutos kursų [9], su paskutiniais pakeitimais, padarytais Reglamentu (EEB) Nr. 976/78 [10], inter alia, yra numatyta, kad nauji vyraujantys valstybių narių valiutų kursai alyvų aliejui turėtų būti taikytini nuo 1978–1979 prekybos metų pradžios;kadangi prekybos metų pratęsimas, atidedant šių naujų kursų taikymą, gali turėti pražūtingų pasekmių gamintojams; kadangi, siekiant pašalinti šį trūkumą, turėtų būti numatyta, kad šie naujieji kursai būtų pradėti taikyti nuo 1978 m. lapkričio 1 dienos,PRIĖMĖ ŠĮ REGLAMENTĄ:1 straipsnisReglamento (EEB) Nr. 1562/78 3 straipsnio antroje pastraipoje data "1978 m. lapkričio 1 d." pakeičiama į "1979 m. sausio 1 d." datą.2 straipsnisNukrypstant nuo Reglamento Nr. 136/66/EEB 4 straipsnio trečios pastraipos nuostatų, 1977–1978 prekybos metai alyvų aliejui baigiasi 1978 m. gruodžio 31 d., o 1978–1979 prekybos metai prasideda 1979 m. sausio 1 d.3 straipsnisKasmėnesinis 1978 m. spalio mėn. taikytinas kainų pakėlimas lieka galioti per visą laikotarpį, kuriuo yra pratęsiami 1977–1978 prekybos metai.4 straipsnisNukrypstant nuo Reglamentų Nr. 136/66/EEB ir Nr. 162/66/EEB nuostatų, importo mokesčiai už alyvų aliejų per visą 1977–1978 prekybos pratęsimo laikotarpį gali būti nustatomi pagal Reglamentų (EEB) Nr. 2843/76 ir (EEB) Nr. 2844/76 nuostatas.5 straipsnis1. Reglamento (EEB) Nr. 878/77 2a straipsnio 2 dalies g punktas yra keičiamas taip:"g) išskyrus tai, kas yra pateikta h ir i punktuose, kitiems produktams, kuriems prekybos metai dar neprasidėjo šio reglamento įsigaliojimo dieną, nuo 1978–1979 prekybos metų pradžios.".2. Prie anksčiau minėto reglamento 2a straipsnio 2 dalies yra pridedamas toks punktas:"i) alyvų aliejui, nuo 1978 m. lapkričio 1 d.".6 straipsnisŠis reglamentas įsigalioja jo paskelbimo Europos Bendrijų oficialiajame leidinyje dieną.Šis reglamentas yra privalomas visas ir tiesiogiai taikomas visose valstybėse narėse.Priimta Liuksemburge, 1978 m. spalio 31 d.Tarybos varduPirmininkasJ. Ertl[1] OL 106, 1962 10 30, p. 2553/62.[2] OL L 263, 1973 9 19, p. 1.[3] OL 172, 1966 9 30, p. 3025/66.[4] OL L 185, 1978 7 7, p. 1.[5] OL 197, 1966 10 29, p. 3393/66.[6] OL L 327, 1976 11 26, p. 4.[7] OL L 327, 1976 11 26, p. 6.[8] OL L 277, 1977 10 29, p. 2.[9] OL L 106, 1977 4 29, p. 27.[10] OL L 125, 1978 5 13, p. 32.--------------------------------------------------